கேள்வி: பிட்டங்கொற்றன் பற்றி தகவல் சொல்.
பதில்: பிட்டங்கொற்றன் சங்ககால அரசவள்ளல்களில் ஒருவன்.புறநானூறு 168 முதல் 172 வரை உள்ள 5 பாடல்கள் இவனைப் பாடியவை. பிட்டன் மகன் கொற்றனைக் குறிப்பது இத்தொடர். புகழூர்க் கல்வெட்டு பிட்டனுக்கும், கொற்றனுக்கும் தனித்தனிப் படுக்கைகள் (அதிட்டானம்) இருந்த்தைக் குறிப்பிடுகின்றன. இந்தக் கல்வெட்டுகளால் இவன் சமண சமயம் எனத் தெரியவருகிறது. கருவூர்க் கதப்பிள்ளைச் சாத்தனார் புறம் 168 காவிரிப்பூம்பட்டினத்துக் காரிக்கண்ணனார் புறம் 169 உறையூர் மருத்துவன் தாமோதரனார் புறம் 170, 171 வடமவண்ணக்கன் தாமோதரனார் புறம் 172 ஆகிய புலவர்கள் அவனைப் பாடியுள்ளனர். *இவன் குதிரைமலை நாட்டு அரசன்.ஊராக் குதிரைக் கிழவன் – புறம் 168 இவனது குடிப்பூ வேங்கை.நறைநார்த் தொடுத்த வேங்கையங் கண்ணி வில்லோர் பெரும - புறம் 168 இவனும் இவன் நாட்டு மக்களும் மான் கறியோடு ஆவின் பாலில் தினைச்சோறு சமைத்து வழை மரத்தின் அகன்ற இலையில் பகுத்துத் தருவார்கள். *இவன் போருக்குச் சளைக்காதவன். கோசர் பழகும்போது எய்யும் அம்புகளைத் தாங்கும் முருக்க மரம் போல இவன் பகைவரின் அம்புகளைத் தாங்கியவன்.புறம் 169. *இவன் கொல்லன் உலையில் இரும்பு அடிக்கத் தாங்கும் பணைக்கல் போன்றவன். இவன் பாணர்க்குத் தேறலும் விறலியர்க்கு யானைத் தந்தத்தாலான அணிகலன்களும் பரிசாக நல்கினான்.புறம் 170 *இவன் ‘திருந்துவேல் கொற்றன்’ எனப் பாராட்டப்பட்டவன். இரவலர் திரும்பத் திரும்பச் சென்றாலும் தருபவன்.புறம் 171 *இவன் தன் தந்தை ‘வயமான் பிட்டனின் வேலைத் தாங்கியவனாய், அவனது இறைவன் அரசன் சேரமான் கோகோதை மார்பன் தனக்குப் பேரரசனாகவும் கொண்டவன். காண்க * பிட்டன்